
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS
Martfű Város Önkormányzata Gyermekjóléti és Szociális Szolgáltató Központ alapító okiratának módosítására
Martfű Város Önkormányzata Képviselő-testületének 

2018. június 28-i ülésére

Előkészítette: Szász Éva jegyző
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalási mód: nyilvános ülés

Tisztelt Képviselő-testület!

A Képviselő-testület 2018. június 30. nappal a Városfejlesztési Nonprofit Kft-vel kötött közfeladat-ellátási szerződést közös megegyezéssel megszüntette. A Képviselő-testület a Kft. által ellátott közfeladatokat 2018. július 1 napjától a Gyermekjóléti és Szociális Szolgáltató Központ intézménye útján kívánja ellátni.

A döntésnek megfelelően a Martfű Város Önkormányzata Gyermekjóléti és Szociális Szolgáltató Központ alapító okiratát módosítani szükséges.
Kérem a Tisztelt Képviselő-testületet, hogy az alapító okiratot módosító okiratot és az egységes szerkezetű alapító okiratot az előterjesztés melléklete szerint szíveskedjen jóváhagyni. 

Határozati javaslat:

…./2018. (… ….)  határozat

Martfű Város Önkormányzata Gyermekjóléti és Szociális Szolgáltató Központ alapító okiratának módosítására
Martfű Város Önkormányzatának Képviselő-testülete a Martfű Város Önkormányzata Gyermekjóléti és Szociális Szolgáltató Központ alapító okiratot módosító okiratát és az egységes szerkezetű alapító okiratát a határozat melléklete szerint jóváhagyja. 

Az alapító okiratban foglalt változást a törzskönyvi nyilvántartásban át kell vezetni. 
Felelős: 
Szász Éva jegyző

Határidő:
a jóváhagyást követő 8. napon belül

Martfű, 2018. június 18. 











Dr. Papp Antal

